Diari Oficial de la Generalitat Valenciana


Sumari del DOGV 4348, del 02-10-2002 (2002/10089)

RESOLUCIÓ de 12 d'agost de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital Francesc de Borja de Gandia per a fer extraccions d'òrgans i teixits de donants morts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4348

Data del DOGV
:   02-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10139


Data del document
:   12-08-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Gandia
    * establiment hospitalari
    * trasplantament d'òrgans

RESOLUCIÓ de 12 d'agost de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital Francesc de Borja de Gandia per a fer extraccions d'òrgans i teixits de donants morts. [2002/10254]
  
Vista la sol·licitud de renovació de l'acreditació de l'Hospital Francesc de Borja de Gandia (València), per a fer extraccions d'òrgans i teixits de donants morts.
  
Antecedents de fet
  
Primer
  
L'Hospital Francesc de Borja de Gandia, situat al passeig de les Germanies, 71, de Gandia (València), va obtindre l'acreditació per a fer extraccions d'òrgans i teixits de donants morts per la Resolució del secretari general de la Conselleria de Sanitat de 16 de juny de 1997.
  
Segon
  
El director mèdic de l'hospital Francesc de Borja, en representació de la Conselleria de Sanitat de la Generalitat Valenciana, va presentar, amb data 26.02.2002, la sol·licitud de renovació de l'acreditació de l'Hospital Francesc de Borja de Gandia per a fer extraccions d'òrgans i teixits de donants morts.
  
Tercer
  
El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, informa favorablement sobre la renovació sol·licitada de l'acreditació per a fer extraccions d'òrgans i teixits de donants morts.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que establix l'article 29.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació de l'Hospital Francesc de Borja de Gandia, situat al passeig de les Germanies, 71, de Gandia (València), per a fer extraccions d'òrgans i teixits de donants morts. Esta acreditació serà vàlida durant un període de cinc anys, amb efecte des del 12 d'agost de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des del sendemà de la data de la notificació.
  
València, 12 d'agost de 2002.- La directora general de l'Agència per a la Qualitat, l'Avaluació i la Modernització dels Servicis Assistencials: Amparo Flores Sarrión.